作者：陈德武
词牌/韵律：望海潮

paragraphs: 陵山载酒，泗河扬柁，尊前折尽将离。
才试牛刀，俄惊凫舄，令人去后多思。
休唱别离词。
看玉函星铁，骑佩铜丝。
丹凤鸣阳，碧梧栖尔最高枝。
等闲展对声词。
对一庭明月，千里邦畿。
西涧家声，玉堂人物，夜窗梦果心期。
才思浩无涯。
若深航濂洛，峻驾峨眉。
胸抱相思，银筝锦字莫教迟。